मुंबई इंडियंस दे कप्तान सचिन तेंदुलकर पिछले बरे आईपीएल दे शुरूआती मैचें इच नेई खेड्ढी सके हे ब इस बारी उनें पैह्‌ले मैच इच गै दस्सी दित्ता जे ओह् क्रिकेट दे इस दनादन स्वरूप दे बी खतरनाक खढारी होई सकदे न। सचिन ने 49 गेंदें इच सत्तें चौकें दी मदद कन्नै नाबाद 59 रन बनाए ते मुंबई इंडियंस दी चेन्नई सुपर किंग्स दे खलाफ 19 रन दी जित्त इच मैन आफ द मैच बने। सचिन दा आईपीएल इच एह् दूआ अर्द्ध सैकड़ा हा। उनें कन्नै गै पूरे 20 ओवर इच नाबाद रौह्‌ने दी बी अद्भुत उपलब्धि हासल कीती।